stanford-oval/wikipedia huggingface dataset:
דיוויזיית המילואים ה-80 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  20 בדצמבר 1914 – 23 בינואר 1919 (4 שנים)
 מלחמות:  מלחמת העולם הראשונה
 פיקוד
 מפקדים
דיוויזיית המילואים ה-80 (בגרמנית: 80. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה בסוף דצמבר 1914 ואורגנה במהלך החודש הבא, כשהיא הגיעה לקו בתחילת פברואר 1915. היא הייתה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82.  הדיוויזיה הייתה בתחילה חלק מקורפוס המילואים ה-40. הדיוויזיה כללה את רגימנט המילואים ה-264 מתורינגיה, שתואר כרגימנט סקסוניה-אלטנבורג, רגימנט המילואים ה-265 מהדוכסות הגדולה של מקלנבורג-שוורין ורגימנט המילואים ה-266 אשר הוקם גם בדוכסות הגדולה של מקלנבורג-שוורין, אך על פי הדיווחים כללה מגויסים ממקלנבורג-שטרליץ, פומרניה ואזורים אחרים. רגימנט הרגלים ה-34, שהחליף את ה-265 ב-1915, היה מפרוסיה המערבית.
דיוויזיית המילואים ה-80 לחמה בתחילה בחזית המזרחית, ונלחמה לראשונה בקרב השני על האגמים המזוריים. ב-1915 היא נלחמה במצור על קובנה ובקרבות ניימן ווילנה. מאוקטובר 1915 עד דצמבר 1916 פעלה הדיוויזיה בלוחמת חפירות, ונלחמה בקרבות לאורך אגם נרץ', ולאחר מכן הועברה לחזית המערבית. היא הייתה בעתודה ולאחר מכן פעלה בלוחמת חפירות בפלנדריה ובארטואה עד אפריל 1917, אז נלחמה בקרב אראס. מאוחר יותר ב-1917, היא נלחמה בקרב פשנדל והתנגדה למתקפה הצרפתית בוורדן. הדיוויזיה השתתפה במתקפת האביב הגרמנית של 1918, ונלחמה בקרב הראשון על הסום (1918), שנקרא גם הקרב השני על הסום (כדי להבדיל בינו לבין הקרב ב-1916). מאוחר יותר היא התנגדה להתקפות נגד שונות של בעלות הברית, כולל מתקפת אואז-אן ומתקפת מז-ארגון. הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה. המודיעין של בעלות הברית דירג את הדיוויזיה כדיוויזיה מדרג שלישי.
מפקדים

גנרל-לויטננט מקס קרל גוטלוב בקמן (20 בדצמבר 1914 – 3 בנובמבר 1915)
גנרל-מיור אריך פון רדרן (4 בנובמבר 1915 – 12 ביוני 1916)
גנרל-לויטננט פרידריך קרל אריך גבל (13 ביוני 1916 – 16 במרץ 1917)
גנרל-מיור תאודור קרל ארנסט קרנר (17 במרץ 1917 – 14 במאי 1918)
גנרל-מיור פאול יאנקה (15 במאי 1918 – 23 בינואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

1 2  80. Reserve-Division (Chronik 1914-1918)
↑   גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות.
↑  Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 541-543.
דיוויזיית המילואים ה-81 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  24 בדצמבר 1914 – 25 בינואר 1919 (4 שנים)
 מלחמות:  מלחמת העולם הראשונה
 פיקוד
 מפקד נוכחי:  Leo von Stocken 
 מפקדים
 
דיוויזיית המילואים ה-81 (בגרמנית: 81. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה בסוף דצמבר 1914 ואורגנה במהלך החודש הבא, כשהיא הגיעה לקו בתחילת פברואר 1915. היא הוקמה כחלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82.  הדיוויזיה הייתה בתחילה חלק מקורפוס המילואים ה-41. הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה. הדיוויזיה גויסה בפרובינציות פרוסיה השונות: ברנדנבורג, פומרניה ופרוסיה המערבית.
דיוויזיית המילואים ה-81 לחמה בתחילה בחזית המערבית, בתעלות ממערב לסום. היא הועברה לחזית המזרחית באפריל 1915, ונלחמה במתקפת גורליצ'ה-טרנוב, חצתה את נהר סאן ונלחמה סביב פשמישל, ולאחר מכן נלחמה בקרב למברג ב-1915. היא המשיכה בלחימה מעבר לגבול בין גליציה האוסטרו-הונגרית לפולין הרוסית, נלחמה בסדרה של קרבות שהובילו לכיבוש ברסט-ליטובסק באוגוסט ופינסק בספטמבר, ולאחר מכן התמקמה בלוחמת חפירות בביצות פריפיאט. היא נשארה שם עד דצמבר 1917, אז, לאחר שביתת הנשק בחזית המזרחית, היא נשלחה בחזרה לחזית המערבית. היא נלחמה בתעלות והשתתפה בקרב ארמנטייר באפריל 1918, חלק מקרב הליס, הידוע גם בתור מתקפת ליס או קרב איפר הרביעי. הדיוויזיה המשיכה בלחימה בחלקים שונים של החזית המערבית עד תום המלחמה. המודיעין של בעלות הברית דירג את הדיוויזיה כדיוויזיה מדרג שלישי.
לאחר שביתת הנשק של קומפיין, הם צעדו חזרה הביתה, שם שוחררה היחידה הגדולה ופורקה ב-25 בינואר 1919.
מפקדים

גנרל-לויטננט לאופולד פון שטוקן (24 בדצמבר 1914 – 6 באוקטובר 1915)
גנרל-לויטננט אלפרד פון לאריש (7 באוקטובר 1915 – 29 באפריל 1916)
גנרל-לויטננט אנטון פון תיזנהאוזן (1 במאי 1916 – 4 במאי 1916)
גנרל-לויטננט וילהלם יוהאן נויגבאואר (5 במאי 1916 – 1 באפריל 1917)
גנרל-לויטננט אנטון פון תיזנהאוזן (2 באפריל 1917 – 2 בדצמבר 1917)
גנרל-לויטננט וילהלם יוהאן נויגבאואר (3 בדצמבר 1917 – 1 ביולי 1918)
גנרל-לויטננט אוסקר גוסטב אלברט גרסמן (2 ביולי 1918 – 20 בדצמבר 1918)
גנרל-מיור גוסטב פון למבסדורף (21 בדצמבר 1918 – 25 בינואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

1 2  81. Reserve-Division (Chronik 1914-1918)
↑   גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות.
↑  Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 544-546.
דומניקו גבריאלי

| --- | --- |
 לידה:  19 באוקטובר 1659 בולוניה, מדינת האפיפיור 
 פטירה:  10 ביולי 1690 (בגיל 30) בולוניה, מדינת האפיפיור 
 זרם:  המוזיקה הקלאסית בתקופת הבארוק 
 סוגה:  אופרה 
 כלי נגינה:  צ'לו 
 
דומניקו גבריאלי (באיטלקית: Domenico Gabrielli; ‏15 באפריל 1651 או 19 באוקטובר 1659 - 10 ביולי 1690) היה מלחין וצ'לן וירטואוז מתקופת הבארוק האיטלקי.
חייו

גבריאלי נולד בבולוניה. ניגן בתזמורת של כנסיית סאן פטרוניו והיה חבר ב"אקדמיה פילרמוניקה" של בולוניה ולמשך תקופה מסוימת גם כיהן כנשיאה. בשנות השמונים של המאה ה-17 עבד גם כמוזיקאי בחצר הדוכס פרנצ'סקו השני ד'אסטה ממודנה.
גבריאלי כתב כמה אופרות לצד יצירות כנסייתיות, כליות וקוליות. עיקר פרסומו בא לו כמחברן של אחדות מן היצירות המוקדמות ביותר המוכרות לצ'לו סולו (שתי סונאטות לצ'לו ובאסו קונטינואו, קבוצה של שבעה ריצ'רקארי לצ'לו ללא ליווי, וקאנון לשני צ'לי). בין בני זמנו, שליטתו הווירטואוזית בכלי נגינתו זיכתה אותו בכינוי Mingain (or Minghino) dal viulunzee, צורת דיאלקט שמשמעה "דומיניק של הצ'לו".
לקריאה נוספת

ס. דוראנטה: "גבריאלי" ב"מילון גרוב החדש לאופרה", עורך סטנלי סיידי, לונדון 1992, כרך 2, עמ' 322
ו. מטאוצי: "גבריאלי" ב"מילון האנציקלופדי האוניברסלי למוזיקה ומוזיקאים, ביוגרפיות", עורך א. באסו. טורינו 1986. כרך 3, עמ' 83
ז'. ג. סוס: "גבריאלי", "מילון גרוב החדש למוזיקה ומוזיקאים, עורך סטנלי סיידי, לונדון 1980, כרך 7, עמ' 67
S. Durante: Gabrielli, in: The New Grove Dictionary of Opera, ed. S. Sadie. London 1992. Vol 2, p. 322.
W. Matteuzzi: Gabrielli, in: Dizionario enciclopedico universale della musica e dei musicisti. 2: Le biografie, ed. A. Basso. Turin 1986. Vol. 3, p. 83f.
J. G. Suess: Gabrielli, in: The New Grove Dictionary of Music and Musicians, ed. S. Sadie. London 1980. Vol 7, p.67.
די לכאב

די לכאב הוא סינגל משותף של הזמרת-יוצרת הישראלית ריטה ולהקת כנסיית השכל, שיצא לאור בנובמבר 2009. השיר נכתב על ידי רן אלמליח, ללחן נחלת הכלל ועובד על ידי אלמליח, יורם חזן, דוד רז, דניאל זיילבט, עמי רייס וריטה.
במקור הוא שיר עם פרסי.
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 3 |  |
רשימת השמעה

| די לכאב> מס' | די לכאב> שם | די לכאב> מילים | די לכאב> לחן | די לכאב> עיבוד | די לכאב> משך | די לכאב>  | די לכאב>  | די לכאב>  | די לכאב>  |
| --- | --- | --- | --- | --- | --- | --- | --- | --- | --- |
| 1. | די לכאב  | רן אלמליח | נחלת הכלל | רן אלמליח, יורם חזן, דוד רז, דניאל זיילבט, עמי רייס, ריטה | 3:17 |  |  |  |  |
דורו

ערך זה עוסק בנהר בחצי האי האיברי. אם התכוונתם למשמעות אחרת, ראו .
| --- | --- |

 מידע כללי
 אורך:  897 ק"מ
 ספיקה ממוצעת:  800 מ"ק לשנייה
 אגן ניקוז:  98,376 קמ"ר
 מוצא:  פרובינציית סוריה, ספרד
 גובה מוצא הנהר:  2,160 מטרים
 יובלים:  Águeda River, Sousa River, Torto River, Varosa River, Rio Cabrum, Rituerto River, Riaza River, Guareña River, Golmayo River, Côa, Zapardiel River, Duratón river, Rio Pinhão, Sabor river, נהר פאיווה, Hornija River, Ucero River, Valderaduey, Caracena River, Cega, Pisuerga River, Tâmega River, Tua River, Arda River, Esla, Adaja river, Corgo River, Távora River, Tormes, Bestança River, Río Bajoz, Arandilla, Gromejón River, Uces, Trabancos, Froya River, Bañuelos, Botijas stream, Arroyo Jaramiel, Arroyo Valcorba, Huebra, בפסקה זו 7 רשומות נוספות שטרם תורגמו 
 שפך:  האוקיינוס האטלנטי
 מדינות באגן הניקוז:  ספרד ספרד פורטוגל פורטוגל
 
 
דוֹרוּ (בפורטוגזית: Douro; בספרדית Duero; בלטינית: Durius) הוא אחד מהנהרות הגדולים בחצי האי האיברי, באורך 897 ק"מ.
ראשיתו ליד סוֹריה שבקסטיליה ולאון שבספרד, לא הרחק מהגבול עם לה ריוחה. הוא זורם מערבה לאורך המסטה הספרדית, ועובר בין היתר דרך הערים סוֹריה, ארנדה דה דוארו וסמורה. המישור שבו זורם הנהר הוא בעל אקלים יבש, ויש בו בעיקר שדות חיטה.
כמה עשרות קילומטרים ממערב לסמורה משנה הנהר את כיוונו וזורם דרום-מערבה. הוא מתווה את קו הגבול בין ספרד לפורטוגל לאורך כ-100 ק"מ, ואז חוזר לזרום מערבה בתוך פורטוגל. אז אפיקו נעשה צר ומשופע בקניונים, ואין לאורכו כמעט מקומות יישוב. הוא נשפך לאוקיינוס האטלנטי בעיר פורטו. בחבל ארץ זה מגדלים גפנים שענביהם משמשים להכנת יין פורטו.
לרוב אורכו אין אפשרות לשוט בו, למעט בחלקים מאפיקו בפורטוגל.
דורובנץ

דורובנץ
דורובנץ בתמונה של ניקולאה גריגורסקו
דורובנץ (ברומנית: dorobanț, ברבים: dorobanți) היה בנסיכויות הרומניות וברומניה הכינוי, שניתן לחייל רגלי שכיר בצבא הלאומי.
המילה מקורה ב-Trabant הגרמנית, שעברה דרך ההונגרית לרומנית.
אזכורים לקיום החיילים האלה מתחילים מ-1657. היחידה פורקה ב-1668, והוקמה מחדש באמצע המאה ה-19. על פי תקנון המדים, שאומץ ב-1873,היו  הדורובנצים חלק מיחידות "ההחלפה", ששירתו ברוטציה שבוע בחודש, כשיתר הזמן היו חופשיים לעסוק במשק שלהם. באביב 1877 היו בצבא רומניה 33 בטליונים של דורובנצים.
מדי הדורובנצים היו צריכים להיות פשוטים, מבוססים על לבוש האיכרים ומיוצרים על חשבון החייל מחומרים זמינים לו ומושפעים מהמקובל באזורים השונים של רומניה. הדורובנצים נהגו לחבר לכובעי הפרווה שלהם נוצה של תרנגול הודו, לכן גם כונו "קורקני" (תרנגולי הודו ברומנית).
ישובים, שכונות ואתרים שונים קרוים בשם דורובנץ והטיותיו: דורובנצי, דורובנצו ודורובנצול, כולל שכונה בבירת רומניה, בוקרשט. משוררים רומנים כתבו שירים בהם פיארו את הדורובנץ האלמוני, כפי שעשה גאורגה קושבוק או דורובנץ מסוים, כפי שעשה וסילה אלכסנדרי בשיר "Peneș Curcanul", שהוקדש לדורובנץ קונסטנטין צורקאנו.
דומיניק קלוורט-לואין

דומיניק נתנאל קלוורט-לואין (באנגלית: Dominic Nathaniel Calvert-Lewin; נולד ב-16 במרץ 1997) הוא כדורגלן אנגלי המשחק בעמדת החלוץ בקבוצת אברטון מהפרמייר ליג.
קריירת מועדונים > שפילד יונייטד

קלוורט-לואין הצטרף לאקדמית הנוער של שפילד יונייטד ב-28 באפריל 2005. לאחר התקדמות בסולם הדרגות בקבוצת הנוער חתם על חוזה במועדון בגיל 16.
קלוורט-לואין נכלל בסגל הקבוצה הבוגרת אך לא שותף, בניצחון 1–2 על אסטון וילה בסיבוב השלישי של גביע ה-FA ב-4 בינואר 2014.
ב-24 בדצמבר 2014, קלברט-לואין הושאל לקבוצת הנוער של סטליברידג' סלטיק. יומיים לאחר מכן, כבש פעמיים בהופעת הבכורה שלו, בניצחון 2–4 נגד הייד יונייטד וכבש שוב נגדם ב-1 בינואר, בניצחון 1–7. בתחילת פברואר 2015, קלבר-לואין חזר למועדון לשפילד יונייטד, לאחר שכבש שש פעמים בחמש הופעות בתקופת ההשאלה.
בתחילת אפריל 2015, חתם לואין על עסקה ארוכת טווח בשפילד יונייטד עד קיץ 2018. קלוורט-לואין החל את דרכו המקצועית בקבוצה הבוגרת ב-25 באפריל בפוטבול ליג הראשונה בתיקו 1-1 מול לייטון אוריינט כשעלה כמחליף בדקה ה-66. עד סוף עונת 2014/15 הוא ערך שתי הופעות. ב-9 ביולי, במשחק ההכנה לפני עונת 2015/16, קלוורט-לואין כבש במשחק ידידות, בניצחון 0–1 על אילקסטון. בעקבות המשחק, מאמנו נייג'ל אדקינס רמז כי קלוורט-לואין הרוויח לעצמו הזדמנות ראשונה לקראת העונה הקרובה.
ב-7 באוגוסט 2015, קלוורט-לואין הצטרף לקבוצה בליגה השנייה, נורת'המפטון טאון בהשאלה עד ינואר. את הופעת הבכורה שלו ערך ארבעה ימים לאחר מכן, כשהוא מבקיע בניצחון ביתי 3:0 מול בלקפול בסיבוב הראשון בגביע הליגה. אף על פי שהיה מעוניין להאריך את תקופת ההשאלה, הדבר לא הסתייע והוא חזר לשפילד יונייטד. בסך הכל בתופת ההשאלה במועדון, כבש 8 שערים ב-26 הופעות בכל המסגרות. לאחר סיום תקופת ההשאלה בנורת'המפטון טאון בינואר 2016, קלוורט-לואין חזר לשפילד יונייטד, עד לסיום העונה הוא שותף 9 פעמים. לקראת עונת 2016/17, היו רמזים לכך שקלוורט-לואין עשה פריצת דרך בקבוצה, כאשר מאמנו לשעבר מונה למאמנו החדש בשפילד יונייטד. עם זאת, הוא הופיע רק פעם אחת בעונת 16/17, הופעה שהייתה נגד קרו אלכסנדרה, בהפסד 2–1 בקמפיין גביע ה-EFL.
קריירת מועדונים > אברטון

ב-31 באוגוסט 2016 חתם קלוורט-לואין באברטון מהפרמייר- ליג, בעסקה שהסתכמה ב-1.5 מיליון ליש"ט. לימים אמר שעשה זאת כיוון שזה היה "טוב מדי בשביל להתנגד".
את הופעת הבכורה שלו הוא עשה כמחליף בניצחון 1–2 על ארסנל ב-13 בדצמבר 2016. לאחר שהחמיץ חודשיים בגלל פציעה בקרסול, קלוורט-לואין כבש את שערו הראשון עבור אברטון בפרמייר ליג נגד הול סיטי ב-18 במרץ 2017 בניצחון 4–0. ב-3 במאי 2017 חתם על חוזה לחמש שנים במועדון, עד שנת 2022. את עונת 2016/2017, עונתו הראשונה במועדון, הוא סיים עם שער אחד ב-11 הופעות בכל המסגרות.
בעקבות הופעתו בגביע העולם עם נבחרת אנגליה עד גיל 20, BBC Sport ציפה מקלוורט-לואין לבצע פריצת דרך ראשונה לקראת עונת 2017/2018. ב-3 באוגוסט 2017, קלוורט-לואין כבש את שער הניצחון עבור אברטון במסגרת הסיבוב השלישי בליגה האירופית מול הקבוצה הסלובקית מ.פ.ק. רוז'ומברוק. הוא כבש את השער הראשון בסיבוב השלישי בגביע ה-EFL נגד סנדרלנד ב-20 בספטמבר, וסיים ריצה של שלושה משחקים בהם אברטון לא כבשה. קלוורט-לואין חתם על חוזה חדש באברטון ב-14 בדצמבר, עד יוני 2023.
ב-24 בספטמבר 2019, במשחקו ה-100 באברטון, קלוורט-לואין כבש צמד בניצחון על קבוצת נעוריו, שפילד יונייטד, בסיבוב השלישי של גביע ה-EFL.
קלוורט-לואין חתם על עסקה חדשה במועדון שתימשך עד יוני 2025.
בעונת 2019/2020 רשם שיא כיבושים לעונה אחת בפרמייר ליג כשכבש 13 שערים למרות עונה חלשה של קבוצתו עמה סיים במקום ה-12.
במחזור השני של עונת 2020/2021 כבש שלושער ראשון במדי הקבוצה בניצחון קבוצתו 2–5 על וסט ברומיץ' אלביון. במחזור הרביעי של אותה העונה, כבש לואין את השער הראשון של אברטון בניצחון 2–4 על ברייטון אנד הוב אלביון, והפך לשחקן הראשון בתולדות המועדון שכובש שער בכל ארבעת המחזורים הראשונים של העונה. הייתה זו עונת השיא של החלוץ האנגלי אותה סיים עם 16 שערים. בעונה שלאחר מכן הייתה מלווה עבורו בפציעות רבות, והוא סיים את העונה עם חמישה שערים ב-17 הופעות ליגה.
קריירה בינלאומית

קלוורט-לואין ערך את הופעת הבכורה שלו בנבחרת אנגליה U20, ב-1 בספטמבר 2016, בתיקו 1–1 נגד U20 ברזיל. מאוחר יותר, כבש נגד גרמניה U20 (פעמיים) וסנגל U20.
קלוורט-לואין נבחר לשחק באנגליה במונדיאל U-20 FIFA 2017 בדרום קוריאה. הוא כבש שני שערים בטורניר: הראשון שלו היה השער הראשון בטורניר של אנגליה שכבש במשחק נגד ארגנטינה, השני היה שער הניצחון בגמר כשניצחו 0:1 את ונצואלה.
ב-27 במאי 2019, קלוורט-לואין נכלל בסגל אנגליה לקראת אליפות אירופה עד גיל 21 של אופ"א.
ב-8 באוקטובר 2020 ערך את הופעתו הבכורה בנבחרת הבוגרת בניצחון 0–3 על וויילס במשחק ידידות בו גם כבש את שערו הראשון. במאי 2021 זומן לסגל הנבחרת לקראת יורו 2020, הטורניר הגדול הראשון אליו זומן.
כבש את הצמד הראשון בנבחרת ב-25 במרץ 2021 בניצחון 5-0 מול סן מרינו.
חיים אישיים

כשגדל בשפילד, אנגליה, קלוורט-לואין אהד את שפילד יונייטד. בתקופתו בנורת'המפטון טאון, הוא התגורר עם חברו לקבוצה, ראיין קרסוול, השניים פיתחו ידידות קרובה. הוא גם מעיד על עצמו שהוא עדיין מקבל עצות מאביו.
תארים

אנגליה עד גיל 20
מונדיאליטו (1): 2017
אנגליהאנגליה
סגנות היורו (1): 2020
אישיים
שחקן השנה עד גיל 21 באנגליה (1): 2018
שחקן החודש בפרמייר ליג (1): ספטמבר 2020
שחקן העונה באברטון (1): 2020/21
הערות שוליים

↑  Sheffield United: Dominic reaches new career milestone - The Star, web.archive.org, ‏6 ביולי 2015
↑  5 Things About Calvert-Lewin | Everton Football Club, web.archive.org, ‏15 ביוני 2017
↑  Stalybridge loan for Dominic, www.sufc.co.uk (באנגלית)
↑  "Leyton Orient 1-1 Sheffield United". BBC Sport (באנגלית בריטית). 2015-04-25. נבדק ב-2020-06-27.
↑  Dom’s Blades chance as he impresses boss - The Star, web.archive.org, ‏15 ביוני 2017
↑  "Dominic Calvert-Lewin: Sheffield United striker joins Northampton". BBC Sport (באנגלית בריטית). 2015-08-07. נבדק ב-2020-06-27.
↑  RYAN WATSON AND DOMINIC CALVERT-LEWIN RETURN TO PARENT CLUBS AT CONCLUSION OF LOAN SPELLS, www.ntfc.co.uk (באנגלית)
↑  Everton sign Dominic Calvert-Lewin from Sheffield United, Sky Sports (באנגלית)
↑  Sheffield United: Dominic Calvert-Lewin reveals why he left Bramall Lane for Everton - The Star, web.archive.org, ‏15 ביוני 2017
↑  New Deal For Calvert-Lewin | Everton Football Club, web.archive.org, ‏15 ביוני 2017
↑  "Dominic Calvert-Lewin: Everton striker signs new contract until 2025". BBC Sport (באנגלית בריטית). 2020-03-06. נבדק ב-2020-06-28.
↑    Chris Bascombe, ‏Dominic Calvert-Lewin proud to become only the third England player to score in a World Cup final, The Telegraph, 11 June 2017
↑  The Football Association, England U21s squad named by Aidy Boothroyd for this summer's Euro Finals in Italy, www.thefa.com (באנגלית)
↑  Sheffield United: When fantasty became reality for Dom, www.thestar.co.uk (באנגלית)
↑  Blues Youngster Hunting More Goals | Everton Football Club, web.archive.org, ‏15 ביוני 2017
| נבחרת אנגליה – יורו 2020 (מקום שני) |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 ג'. הנדרסון •  9 קיין •  10 סטרלינג •   11 רשפורד •  12 טריפייר • 13 ד. הנדרסון (משחק ראשון) / רמסדייל (יתר המשחקים) •  14 פיליפס • 15 מינגס • 16 קודי • 17 סאנצ'ו • 18 קלוורט-לואין • 19 מאונט • 20 פודן • 21 צ'ילוול • 22 וייט • 23 ג'ונסטון • 24 ג'יימס • 25 סאקה • 26 בלינגהאם • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 ג'. הנדרסון •  9 קיין •  10 סטרלינג •   11 רשפורד •  12 טריפייר • 13 ד. הנדרסון (משחק ראשון) / רמסדייל (יתר המשחקים) •  14 פיליפס • 15 מינגס • 16 קודי • 17 סאנצ'ו • 18 קלוורט-לואין • 19 מאונט • 20 פודן • 21 צ'ילוול • 22 וייט • 23 ג'ונסטון • 24 ג'יימס • 25 סאקה • 26 בלינגהאם • מאמן: סאות'גייט | אנגליה |
דומנינוס מלאריסה

| --- | --- |
 לידה:  420? Larisa in Syria, האימפריה הביזנטית 
 פטירה:  480? (בגיל 60 בערך) 
 שם לידה:  Δομνίνος 
 ענף מדעי:  פילוסופיה, מתמטיקה 
 
דומנינוס מלאריסה (ביוונית: Δομνῖνος;‏ 420 – 480 לספירה לערך) היה מתמטיקאי סורי הלניסטי.
ביוגרפיה

דומנינוס מלאריסה שבסוריה, היה, יחד עם פרוקלוס, תלמידו של סיריאנוס. הוא חי כנראה גם זמן מה בעיר לאודיקיאה.
בסודא נאמר על דומינינוס שהיה בעל יכולת במתמטיקה, אך פילוסוף "שטחי למדי" בתחומים אחרים. עוד נאמר שם, כי הוא השחית את תורות אפלטון בכך שהוא עירב בהן את השקפותיו הפרטיות. הדבר גרם לכתיבת מסה של פרוקלוס, שנועדה להצהיר על העקרונות האמיתיים של האפלטוניזם. מרינוס כותב על יריבות בין דומנינוס לפרוקלוס על השאלה כיצד יש לפרש את יצירתו של אפלטון: "[סיריאנוס] הציע להרצות להם על התיאוריות האורפיות או על האורקלים; אבל דומנינוס רצה אורפיזם, פרוקלוס את האורקלים, והם עדיין לא הסכימו כאשר סיריאנוס מת...". האקדמיה האתונאית בחרה בסופו של דבר בפרשנות של פרוקלוס על פני זו של דומינינוס.
דומנינוס עמד בראש האקדמיה אחרי סיריאנוס ולפני פרוקלוס. פרוקלוס נעשה מאוחר יותר לראש האקדמיה. לאחר קידומו של פרוקלוס, דומנינוס עזב את אתונה וחזר ללאריסה.
בסודא מצוטט סיפור מתוך חיבורו של דמאסקיוס "חיי איסודורוס", שדן בשאלת דבקותו של אדם במנהג אבותיו: "דומנינוס נהג לירוק דם לעיתים קרובות", וכמו פלוטרכוס מאתונה, גם לו נקבעה בחלום במקדש אסקלפיוס (אל הרפואה) אותה התרופה: "לאכול לשובעה בשר חזיר". אולם "פלוטרכוס, למרות שמנהגי אבותיו לא אסרו עליו את הדבר, לא יכול היה לשאת תרופה כזאת", ולכן קרא אל הפסל של אסקלפיוס: "אלי, מה היית פוקד על יהודי לו לקה במחלה זו? הרי ברור שלא היית דוחק בו למלא כרסו בבשר חזיר?". בתגובה לקריאתו, "מיד בקעה מן הפסל בת־קול ערבה מאת אסקלפיוס, שהציע מזור אחר למחלה". אלא ש"דומנינוס, בניגוד למה שהותר לסורים על פי המסורת, השתכנע מן החלום ולא לקח דוגמה מפלוטרכוס, אלא אכל מן הבשר הזה אז וכל שארית ימיו. נאמר שאם עבר ולו יום אחד בלבד מבלי שאכל ממזון זה, הייתה המחלה שבה לתקוף אותו בוודאות עד שהתמלא לשובעה בשר חזיר".
ההנחה הרווחת היא שדומנינוס היה יהודי במוצאו, אך נראה כי קטע זה מתוך הסודא הוא היחיד שתומך בה. לדברי מנחם שטרן, הקטע אינו מספק את ההוכחה לכך, אלא רק מציין שדומנינוס היה סורי. גם הקביעה כי אכילת חזיר הייתה אסורה לסורים, אינה מצדיקה את ההנחה שיש כאן רמיזה ליהודים. גם אזכור היהודי בדברי פלוטרכוס נעשה באופן היפותטי וההקשר אינו מרמז על כך שהדובר מתייחס לדומנינוס. לטענת שטרן, אם דומנינוס אכן היה יהודי, דמאסקיוס ללא ספק היה מציין זאת במפורש ולא היה מכנה אותו "סורי", משום שבניגוד לתקופה ההלניסטית המוקדמת, בתקופה הנידונה הסופרים הפגניים לא כללו את היהודים בין הסורים. וזאת בעוד הוא מתייחס להימנעות היהודית מבשר חזיר רק מספר משפטים קודם לכן.
בסודא מסופר גם שדומנינוס לימד את אסקלפיודוטוס מאלכסנדריה (אנ'), עד שאסקלפיודוטוס נעשה כל כך וכחני שדומינינוס כבר לא התיר לו לשהות בחברתו.
חיבוריו

דומנינוס זכור עבור כתיבת "מדריך למבוא לאריתמטיקה" (Ἐγχειρίδιον ἀριθμητικῆς εἰσαγωγῆς), סקירה תמציתית ומסודרת של תורת המספרים. הוא כיסה מספרים, פרופורציות ואמצעים. הוא חשוב מכיוון שהוא מהווה תגובה כנגד המבוא לאריתמטיקה (Introductio arithmetica) של ניקומכוס (אנ') ומהווה חזרה לתורתו של אוקלידס.
כמו כן, מאמינים כי דומנינוס חיבר מאמר שכותרתו "כיצד ניתן להוציא יחס (פרופורציה) מתוך יחס" (Πῶς ἔστι λόγον ἐκ λόγου ἀφελεῖν), החוקר את השימוש ביחסים לצורות אחרות. איבור בולמר-תומאס (אנ') מאמין שהוא נכתב, לפחות בחלקו, על ידי דומנינוס, אבל תומאס הית' מטיל ספק כלשהו בכך על ידי קביעתו שאם הוא לא נכתב על ידי דומנינוס, אז הוא לפחות בא מתקופתו.
ייתכן שדומנינוס כתב גם חיבור שכותרתו יסודות האריתמטיקה" כפי שנזכר לקראת סוף חיבורו "מדריך למבוא לאריתמטיקה", אם כי לא ידוע אם הוא אכן כתב ספר זה.
הערות שוליים

1 2 3 4 5 6  Domninus of Larissa, באתר ההיסטוריה של המתמטיקה של אוניברסיטת סנט אנדרוז
1 2  מנחם שטרן, פילוסופים ואנשי מדע יהודיים ושומרוניים ב'חיי איסידורוס' לדמאסקיוס, בתוך: מחקרים בתולדות ישראל בימי הבית השני, עמ' 566.
1 2 3  Suda, s.v. Domninos
↑  פטר שפר, יודופוביה, עמ' 107–108 (תרגום מאנגלית: להד לזר).
↑  M. Stern, Greek and Latin Authors on Jews and Judaism, Vol. II: CLVIII. Damascius, pp. 677-678
↑  Ivor Bulmer-Thomas, Domninus of Larissa in Complete Dictionary of Scientific Biography
↑  Sir Thomas Heath, A History of Greek Mathematics, Volume II, Dover publications, 1981, p. 538
| --- | --- |
בקרת זהויות :  NLI: 987007321417405171  BnF: cb136081313 (data)  GND: 102391726  ICCU: CFIV185522  ISNI: 0000 0003 7405 9403  LCCN: no2001064983  NLG: 328769  RERO: 02-A023419464  SUDOC: 069507880  VcBA: 495/337263  VIAF: 2119406   WorldCat (עם VIAF): 2119406
דיסקרביה

דִיסְקְרַבְיָה (dyscravia) היא דיסגרפיית החלפת קוֹליוּת, כלומר הפרעה בכתיבה המתבטאת בהחלפת אותיות הכתיב הנכון באותיות הנבדלות מהן בתכונת הקוליות בלבד; לדוגמה: אדם הלוקה בדיסקרביה עשוי לכתוב במקום "תוספת" – "תוסבת"  או במקום "כביסה" – "כפיסה" תוך החלפה בין בי״ת (שהיא קולית) לבין פ״א (שהיא אטומה). כפי הנראה נובעת דיסקרביה מפגם במנגנון ההמרה הפונמית־גרפמית אצל לוקים בדיסגרפית שטח (דיסגרפיה המונעת הסתמכות על הלקסיקון לצורך שליפת כתיב נכון של מילים).
דיסקרביה עשויה להתקיים רק בכתיבה, בעוד שהקריאה לא תעיד על הפרעה מקבילה של החלפת קוֹליוּת, או לחלופין בליווי דיסלקסיה מקבילה, כלומר בהחלפת תכונת הקוֹליוּת של אותיות גם בקריאה.